open-index/open-wikipedia-markdown huggingface dataset:
BL 9,2 tuuman Mk XI -laivatykki

**9,2 tuuman BL Mk XI -laivatykki** oli brittiläinen 50 pituuskaliiperin laivatykki, joka oli palveluskäytössä ensimmäisessä maailmansodassa. Se oli asennettuna panssariristeilijöille pääaseiksi ja varhaisille taistelulaivoille apuaseiksi. Tykin putken pidentämisellä aiempaan versioon verrattuna pyrittiin nostamaan lähtönopeutta ja siten lisäämään kantamaa tai kranaatin läpäisykykyä. Malli oli viimeinen kuninkaallisen laivaston 9.2 tuuman tykki.

## Suunnittelu ja valmistus
Vuonna 1902 Ordnance Board esitti panoksen kasvattamista, jotta putkipaine nousisi ja lähtönopeus kasvaisi. Tammikuussa 1903 annettiin määräys asian tutkimisesta ja suunnittelun tuloksena oleva Mk X tykki ei juurikaan poikennut edeltäjistään. Vickers kuitenkin jatkoi omin päin tutkimusta, minkä perustana käytettiin Amiraliteetin kanssa käytyjä keskusteluja Lord Nelson -luokan aseistamisesta. Vickersin malli kilpaili Ordnance Boardin suunnittelun pohjalta tehdyn aseen kanssa menestyksekkäästi tullen valituksi.

Amiraalineuvosto hyväksyi uuden mallin alkuvuodesta 1905 Lord Nelson - ja Minotaur-luokkien aseistamiseksi. Ensimmäiset kaksi tykkiä valmistuivat vielä vuonna 1905. Niiden suunniteltu kestoikä oli 300 laukausta ammuttaessa kordiittitäytteisiä MD kranaatteja.

## Asennus
Tykkien kaksiputkinen Mk VII ja yksiputkinen MK VIII asennus mahdollistivat +15 - -15 asteen korkeuskulman muutoksen ja sekä sivu- että korkeussuuntaus tapahtui hydraulisesti. Tykit voitiin ladata 6,5 - -5 asteen korkeuskulmilla. Kaksiputkinen asennus mahdollisti jopa neljän laukauksen minuuttinopeuden tykkiä kohden. Tornin etu- ja takaseinän panssaroinnin paksuus oli kahdeksan tuumaa ja sivujen tuuman vähemmän.

Tykit asennettiin seuraaviin aluksiin:
*Minotaur-luokan panssariristeilijöihin, joihin kuhunkin asennettiin kahteen torniin kaksi tykkiä
*Lord Nelson -luokan taistelulaivoihin, joihin kumpaankin neljä kaksiputkista ja kaksi yksiputkista asennusta.

## Lähteet

*
*

### Viitteet
Cram Competition

**Cram Motorsport** aiemmin nimellä **Cram Competition** on italialainen pikkuformulatalli, joka kilpailee nykyään Formula Renault Alps ja Italian Formula 4 -sarjoissa. Aiemmin talli on kilpaillur Sveitsin Formula Renault, Italian Formula Renault ja Formula Abarth sarjoissa. Talli perustettiin vuonna 1994. Talli on voittanut International Formula Master sarjan mestaruuden vuonna 2007 Jerome D'Ambrosion voimin ja neljä italian Formula Renault sarjan mestaruutta vuosina 2000, 2002, 2004 ja 2006. Talli on aiemmin kilpaillut World Series by Renault ja Eurocup Formula Renault sarjoissa vaihtelevalla menestyksellä.
HMS Dove (1898)

**HMS Dove** oli Britannian kuninkaallisen laivaston Bullfinch-luokan torpedovenehävittäjä.

## Valmistus

Alus tilattiin Earle's Shipbuildingilta Hullista, missä köli laskettiin 17. syyskuuta 1896 telakkanumerolla 414. Alus laskettiin vesille 21. maaliskuuta 1898 ja valmistui heinäkuussa 1901.

## Palvelus
*Dove* palveli Britteinsaarilla ja alus myytiin 1920 romutettavaksi.

## Lähteet
*
*
*
*

### Viitteet
Ron Tugnutt

**Ron Tugnutt** (synt. 22. lokakuuta 1967 Scarborough, Ontario) on kanadalainen jääkiekkovalmentaja ja entinen jääkiekkomaalivahti. Tugnutt pelasi aktiiviurallaan 16 kautta NHL:ssä, minkä jälkeen hän siirtyi valmentajaksi.

## Pelaajaura
Tugnutt pelasi junioriuransa aikana ensin Toronton alueen MTHL-junnuliigan joukkueessa Toronto Red Wings, OJHL-liigan joukkueessa Weston Dukes ja kolme vuotta junioroiden pääsarjan OHL-liigan Petersborough Petesissä. Toisen OHL-kautensa päätteeksi Quebec Nordiques varasi hänet NHL:n varaustilaisuuden neljännellä kierroksella.

Tugnutt siirtyi Quebecin organisaatioon kaudeksi . Ensimmäisenä kahtena kautena Tugnutt pelasi suurilta osin Quebecin farmijoukkueessa AHL-liigassa. Hän vakiinnutti paikkansa Quebecissa kaudella  ja seuraavana vuonna hänestä tuli seuran aloittava maalivahti. Quebec myi Tugnuttin kaudella  farmipelaaja Brad Zavishan kanssa Edmonton Oilersiin vaihdossa Martin Ručínskýyn.

Edmontonissa Tugnutt pelasi Bill Ranfordin varamaalivahtina kaksi kautta. Kauden  alussa tehdyssä laajennusvarauksessa Tugnutt siirtyi Mighty Ducks of Anaheimiin, jossa hän ehti pelata 28 ottelua ennen kuin Montreal Canadiens hankki hänet pelaajakaupassa, jossa Stéphan Lebeau matkasi Anaheimiin.

Montrealissa Tugnutt ei saanut paljoa peliaikaa Patrick Roy'n varamaalivahtina, eikä hän jatkanut Montrealissa hänen sopimuksensa päätyttyä. Kaudeksi  Tugnutt teki vuoden mittaisen sopimuksen Washington Capitalsin kanssa, mutta vietti koko kauden farmijoukkueessa Portland Piratesissa.

Kaudeksi  Tugnutt teki sopimuksen Ottawa Senatorsin kanssa ja hän jakoi peliajan Damian Rhodesin kanssa. Ottawa saavutti pudotuspelit kahtena seuraavana vuonna ja kaudella  Tugnutt valittiin un liigan pienimmän päästettyjen maalien keskiarvon ansiosta. Kesken kauden  otteitaan heikentänyt Tugnutt myytiin Pittsburgh Penguinsiin vaihdossa Tom Barrassoon.

Tugnutt ei kuitenkaan jäänyt Pittsburghiin vaan hän siirtyi urallaan toistamiseen laajennusvarauksessa uuteen joukkueeseen ja aloitti kauden  Columbus Blue Jacketsissa. Hän oli joukkueen selvä ykkösmaalivahti kahden seuraavan kauden ajan.

Kesällä 2002 Tugnutt myytiin Dallas Starsiin vaihdossa tulevan varaustilaisuuden varausvuoroihin. Dallasissa hän pelasi kaksi kautta, edustaen välillä myös joukkueen farmiseuraa Utah Grizzliesiä.  2004–2005 jälkeen Tugnutt ei saanut enää sopimusta yhdenkään joukkueen kanssa ja hän lopetti pelaajauransa.

## Lähteet
*Legends of Hockey - Ron Tugnutt HHOF
*

### Viitteet
Minotaur-luokka (risteilijä, 1906)

**Minotaur-luokka** oli Britannian kuninkaallisen laivaston kolmen aluksen muodostama panssariristeilijäluokka. Luokan alukset valmistettiin 1905-1909. Ne palvelivat ensimmäisessä maailmansodassa kaikkien osallistuessa Skagerrakin taisteluun, jossa *[[HMS Defence (1907)|HMS Defence]]* upposi. Jäljelle jääneet alukset romutettiin pian sodan päätyttyä.

Luokka oli viimeinen kuninkaalliselle laivastolle valmistettu ensiluokan panssariristeilijäluokka. Niiden aseistuksena oli vähemmän 9,2 tuuman tykkejä kuin edeltäneen Warrior-luokan aluksissa, mutta ne oli asennettu kahteen keskelle laivaa asennettuun torniin pareittain. Tämä mahdollisti yhtä suuren täyslaidallisen kuin aiemmin. Apuaseina olleet 7,5 tuuman tykit olivat raskaampia kuin aiemmin ja ne oli asennettu viiteen yksiputkiseen torniin kummallekin laidalle.

Panssarointia oli kevennetty aiempaan luokkaan verrattuna. Kannen panssarointia oli kevennetty tuumalla sen ollessa vain 0,75 tuumaa. Ylempi vyö oli poistettu tarpeettomana.

## Alukset

 = arvioitu hinta aseistettuna

## Lähteet

*
*
*

### Viitteet
Tamás Faragó

**Tamás Faragó** (s. 5. elokuuta 1952 Budapest) on unkarilainen vesipalloilija. Hän voitti joukkueineen kultaa vuoden 1976 kesäolympialaisissa Montrealissa. Lisäksi hän kuului joukkueisiin, jotka saivat hopeaa vuoden 1972 kesäolympialaisissa Münchenissä ja pronssia vuoden 1980 kesäolympialaisissa Moskovassa.

## Lähteet
Tibor Cservenyák

**Tibor Cservenyák** (s. 8. elokuuta 1948 Szolnok) on unkarilainen entinen vesipalloilija. Hän voitti joukkueineen kultaa vuoden 1976 kesäolympialaisissa Montrealissa ja kuului lisäksi hopeaa saaneeseen joukkueeseen vuoden 1972 kesäolympialaisissa Münchenissä.

## Lähteet
Endre Molnár

**Endre Molnár** (s. 23. heinäkuuta 1945 Gheorgheni) on unkarilainen entinen vesipalloilija. Hän voitti joukkueineen kultaa vuoden 1976 kesäolympialaisissa Montrealissa. Lisäksi hän kuului joukkueisiin, jotka saivat hopeaa kesäolympialaisissa 1972 sekä pronssia kesäolympialaisissa 1968 ja 1980.

## Lähteet
Dénes Pócsik

**Dénes Pócsik** (9. maaliskuuta 1940 Kunágota – 20. marraskuuta 2004 Eger) oli unkarilainen vesipalloilija. Hän voitti vuoden 1964 kesäolympialaisissa Tokiossa kultaa joukkueensa kanssa. Lisäksi hän kuului joukkueisiin, jotka saivat pronssia kesäolympialaisissa 1968 Méxicossa ja hopeaa kesäolympialaisissa 1972 Münchenissä.

## Lähteet
Adnen Rhimi

**Adnen Rhimi** (, s. 9. huhtikuuta 1988) on tunisialainen vapaapainija, joka on kolminkertainen Afrikan-mestari ja voitti myös kultaa Pan Arab kisoissa 2011. Hän voitti loppuottelussa egyptiläisen Ahmed Aboumansour. Rhimi oli kilpailemassa myös 2008 kesäolympialaisissa, jossa hän eteni toiselle kierrokselle. Lopullinen sijoitus oli 18:s.

## Lähteet
Craig Lincoln

**Craig Howard Lincoln** (s. 7. lokakuuta 1950 Minneapolis, Minnesota) on yhdysvaltalainen entinen uimahyppääjä. Hän sai vuoden 1972 kesäolympialaisissa Münchenissä pronssia kolmen metrin ponnahduslaudalla. Hän opiskeli psykologiaa Minnesotan yliopistossa.

## Lähteet
Marina Janicke

**Marina Janicke** (s. 19. kesäkuuta 1954 Berliini) on Itä-Saksaa edustanut uimahyppääjä. Hän sai vuoden 1972 kesäolympialaisissa Münchenissä pronssia sekä kolmen metrin ponnahduslaudalla että kymmenen metrin kerroshypyissä.

Janicke otti naimisiin mentyään käyttöön sukunimen Höhne. Hänestä tuli biologi.

## Lähteet
Adolf Spinnler

**Adolf Spinnler** (18. heinäkuuta 1879 – 20. marraskuuta 1950) oli sveitsiläinen voimistelija. Hän voitti vuoden 1904 kesäolympialaisissa Saint Louisissa triathlonissa kultaa ja sai lisäksi pronssia moniottelussa.

## Lähteet
Carol Sobieski

**Carol Sobieski** (o.s. **O'Brien**, 16. maaliskuuta 1939 Chicago, Illinois – 4. marraskuuta 1990 Santa Monica, Kalifornia) oli yhdysvaltalainen televisio- ja elokuvakäsikirjoittaja.

Hänen isänsä oli asianajaja ja äiti opettaja ja poliitikko. Sobieski syntyi Chicagossa ja kasvoi Amarillossa, Texasissa. Hän muutti Los Angelesiin vuonna 1964. Samana vuonna Metro-Goldwyn-Mayer palkkasi hänet käsikirjoittajaksi televisiosarjaan *Mr. Novak*. Hän käsikirjoitti myös *The Mod Squadia* ja *[[Peyton Place]]a*. Sobieski tuli tunnetuksi 1980-luvulla elokuvakäsikirjoituksistaan, joihin lukeutuivat *[[Annie (vuoden 1982 elokuva)|Annie]]* ja *[[Honeysuckle Rose (elokuva)|Honeysuckle Rose]]*. Hänen viimeinen työnsä oli *[[Paistetut vihreät tomaatit]] (1991)*. Kuolemansa jälkeen Sobieski oli ehdolla vuoden 1992 Oscar-gaalassa parhaasta sovitetusta käsikirjoituksesta yhdessä Fannie Flaggin kanssa elokuvasta *Paistetut vihreät tomaatit*.

Sobieski avioitui vuonna 1964 asianajaja James Sobieskin kanssa ja heille syntyi kolme lasta, tyttäret Emmy ja Mona ja poika Jamie. Hän sairasti amyloidoosia ja kuoli marraskuussa 1990 51-vuotiaana.

## Lähteet

## Aiheesta muualla
* 
*
Antiautoritarismi

**Antiautoritarismi** on autoritarismin vastakohta: haluttomuus alistua auktoriteettien valtaan. Siihen liittyvät myös ajatukset ihmisten täydellisestä tasavertaisuudesta lain edessä ja vahvat kansalaisoikeudet. Usein termiä käytetään liki synonyymina anarkismille, joka kieltää valtion ja muiden hierarkkisten valtarakenteiden oikeuden olemassaoloon. 

Toisen maailmansodan jälkeen Euroopassa vallitsi voimakas antiautoritaarinen mieliala, joka oli sidoksissa antifasismin ja antinatsimin suosioon sekä suurvaltojen välisen kylmän sodan nousuun. Antiautoritarismia on esiintynyt usein nuorisoliikkeissä: muun muassa 1960- ja 70-luvuilla osana hippiliikkeen aatteellista perustaa; 1970-luvun puolivälistä alkaen sen nimeen vannoi myös punk-liike.

## Katso myös
*Vastakulttuuri
*Demokratia
*Liberalismi
HMS Desperate (1896)

**HMS Desperate** oli Britannian Kuninkaallisen laivaston vuonna 1897 valmistunut Desperate-luokan torpedovenehävittäjä.

## Valmistus

Alus tilattiin 10. toukokuuta 1895 John I. Thornycroft and Companyltä Chiswickistä osana vuosien 1894-1895 laivasto-ohjelmaa ja sen köli laskettiin 1. heinäkuuta 1895 telakkanumerolla 305. Alus laskettiin vesille 15. helmikuuta 1896 ja se valmistui helmikuussa 1897.

## Palvelus
*HMS Desperate* palveli vuodesta 1900 alkaen aina vuoteen 1913 Välimerellä. Alus myytiin 20. toukokuuta 1920 romutettavaksi Ward and Companylle MIlford Haveniin.

## Lähteet
*
*
*
*

### Viitteet
HMS Fame (1896)

**HMS Fame** oli Britannian Kuninkaallisen laivaston vuonna 1897 valmistunut Desperate-luokan torpedovenehävittäjä.

## Valmistus

Alus tilattiin 10. toukokuuta 1895 vuosien 1894-1895 laivasto-ohjelmassa Chiswickistä John I. Thornycroft and Companyltä, missä köli laskettiin 4. heinäkuuta 1895 telakkanumerolla 306. Alus laskettiin vesille 15. huhtikuuta 1896 ja valmistui kesäkuussa 1897.

## Palvelus
Alus siirrettiin 1897 Kiinan asemalle. Se myytiin 31. elokuuta 1921 romutettavaksi Hongkongissa.

## Lähteet
*
*
*
*

### Viitteet
HMS Foam (1896)

**HMS Foam** oli Britannian Kuninkaallisen laivaston vuonna 1896 valmistunut Desperate-luokan torpedovenehävittäjä.

## Valmistus

Alus tilattiin 10. toukokuuta 1895 John I. Thornycroft and Companyltä Chiswickistä osana vuosien 1894-1895 laivasto-ohjelmaa ja sen köli laskettiin 16. heinäkuuta 1895 telakkanumerolla 307. Alus laskettiin vesille 8. lokakuuta 1896 ja se valmistui heinäkuussa 1897.

## Palvelus
*HMS Foam* palveli 1897 - 1913 Välimerellä. Alus myytiin 26. toukokuuta 1914 romutettavaksi Chathamissa ja se romutettiin Norjassa.

## Lähteet
*
*
*
*

### Viitteet
HMS Cynthia (1898)

**HMS Cynthia** oli Britannian Kuninkaallisen laivaston vuonna 1899 valmistunut Coquette-luokan torpedovenehävittäjä.

## Valmistus

Alus tilattiin 21. huhtikuuta 1896 John I. Thornycroft and Companyltä Chiswickistä osana vuosien 1896-1897 laivasto-ohjelmaa ja sen köli laskettiin 16. heinäkuuta 1896 telakkanumerolla 321. Alus laskettiin vesille 8. tammikuuta 1898 ja se valmistui kesäkuussa 1899.

## Palvelus
*HMS Cynthia* myytiin 29. huhtikuuta 1920 romutettavaksi Wardille Rainhamiin.

## Lähteet
*
*
*
*

### Viitteet
Maastojuoksun maailmanmestaruuskilpailut 2001

**Vuoden [[2001]] [[maastojuoksun maailmanmestaruuskilpailut]]** järjestettiin 24.–25. maaliskuuta 2001 Oostendeissa, Belgiassa.

## Mitalistit
### Miehet

### Naiset

## Lähteet
* http://www2.iaaf.org/WXC01/index.asp
Raúl Anganuzzi

**Raúl Anganuzzi** (20. heinäkuuta 1906 – ?) oli argentiinalainen miekkailija. Hän kilpaili vuoden 1928 kesäolympialaisissa Amsterdamissa ja oli siellä mukana saamassa pronssia floretin joukkuekilpailussa.

## Lähteet

## Aiheesta muualla
*
Roberto Larraz

**Roberto Larraz** (20. elokuuta 1898 Buenos Aires, Argentiina – 27. marraskuuta 1978 Buenos Aires, Argentiina) oli argentiinalainen miekkailija. Hän kilpaili neljissä kesäolympialaisissa vuosina 1924–1936. Larraz sai mitalin Amsterdamin olympialaisissa 1928, kun hän oli mukana floretin joukkuekilpailussa pronssia saaneessa joukkueessa.

## Lähteet

## Aiheesta muualla
*
Luis Lucchetti

**Luis Alberto Lucchetti** (18. marraskuuta 1902 La Plata, Argentiina – 6. elokuuta 1990 Buenos Aires, Argentiina) oli argentiinalainen miekkailija. Hän oli mukana saamassa pronssia floretin joukkuekilpailussa vuoden 1928 kesäolympialaisissa Amsterdamissa. Hän kilpaili vuoden 1924 kesäolympialaisissa Pariisissa floretin joukkuekilpailussa sekä kalvan yksilö- ja joukkuekilpailuissa. Hän osallistui myös vuoden 1936 kesäolympialaisiin Berliinissä ja kilpaili floretin ja kalvan joukkuekilpailuissa.

## Lähteet

## Aiheesta muualla
*
HMS Coquette (1897)

**HMS Coquette** oli Britannian Kuninkaallisen laivaston Coquette-luokan torpedovenehävittäjä.

## Valmistus

Alus tilattiin 21. huhtikuuta 1896 John I. Thornycroft and Companyltä Chiswickistä osana vuosien 1896-1897 laivasto-ohjelmaa ja sen köli laskettiin 8. kesäkuuta 1896 telakkanumerolla 319. Alus laskettiin vesille 25. marraskuuta 1897 ja se valmistui tammikuussa 1899.

## Palvelus
*HMS Coquette* osui 7. maaliskuuta 1916 miinaan Britteinsaarten itärannikolla, minkä seurauksena alus upposi.

## Lähteet
*
*
*
*

### Viitteet
Suez Environnement

**Suez Environnement** on vesi- ja jätehuoltoalalla kansainvälisesti toimiva ranskalainen konserni. SITA -yhtiöt kuuluvat siihen tytäryhtiöinä ja Suez Environnement itse on osa GDF Suez -ryhmää. 2011 konserni työllisti 80&nbsp;000 ihmistä 70 maassa ja sen liikevaihto oli 14,8 mrd euroa.

Hallituksen puheenjohtajana toimii GDF Suezin hallituksen puheenjohtaja ja toimitusjohtaja Gérard Mestrallet ja toimitusjohtajana Jean-Louis Chaussade. GDF Suez on konsernin suurin omistaja 35,4% osuudella. 

## Historia
Yhtiön historian katsotaan alkaneen 1858, kun ranskalainen diplomaatti ja insinööri Ferdinand de Lesseps perusti yhtiön *Compagnie universelle du canal de Suez* Suezin kanavan rahoittamiseksi. Lukuisten käänteiden jälkeen viimeisimpänä 2008 Suez -yhtiö ja energiayhtiö Gas de France yhdistyivät GDF Suez -nimen alle, ja siitä eriytettiin vesi- ja jätehuoltoon keskittyvä, 2002 perustettu Suez Environnement.

## SITA
**SITA** () on joukko Suez Environnement -konserniin kuuluvia, SITA-nimen alla pääasiassa Euroopassa toimivia jätehuoltoyrityksiä. Alkuperäinen SITA perustettiin 1919 pariisilaiseksi jätehuoltoyritykseksi.

## SITA Finland Oy
Remeon edeltäjä SUEZ Suomi syntyi vuonna 1998 nimellä SITA Finland, kun yhdysvaltalainen BFI myi jätehuoltoyritys SOHU:n ranskalaiselle SITA:lle. Vuonna 2003 SITA Suomesta tuli SITA Sverigen tytäryhtiö. Vuonna 2007 yritys osti SOL Ympäristöpalvelut Oy:n. Yrityksen liikevaihto oli 2011 noin 79 miljoonaa euroa; työntekijöitä yritys työllisti Suomessa noin 350. Yrityksen pääkonttori on Vantaalla ja sen toimitusjohtajana vuodesta 2006 lähtien on ollut Jorma Kangas. Vuodesta 2017 Remeo (entinen Suez Suomi) on ollut suomalaisen sijoitusyhtiö Hartwall Capitalin omistuksessa.

## Lähteet
* Suez Environnement Viitattu 16.3.2012
** Suez-environnement: history 

### Viitteet
Carmelo Camet

**Carmelo Félix** ("Chicho") **Camet** (29. lokakuuta 1904 Pariisi, Ranska – 22. heinäkuuta 2007 Buenos Aires, Argentiina) oli argentiinalainen miekkailija. Hän oli mukana saamassa pronssia floretin joukkuekilpailussa vuoden 1928 kesäolympialaisissa Amsterdamissa. Hän oli olympiaurheilija Francisco Cametin poika ja kouluttautui juristiksi. Hän meni naimisiin Elsie Muirin kanssa.

## Lähteet
André Gaboriaud

**André Gaboriaud** (1. toukokuuta 1895 Gémozac – 23. marraskuuta 1969 Meschers) oli ranskalainen miekkailija. Hän kilpaili vuoden 1928 kesäolympialaisissa Amsterdamissa ja kuului siellä hopeaa floretin joukkuekilpailussa saaneeseen joukkueeseen.

## Lähteet
Jorge de Paiva

**Jorge de Paiva** (13. toukokuuta 1887 – 12. toukokuuta 1937) oli portugalilainen miekkailija. Hän oli mukana saamassa pronssia kalvan joukkuekilpailussa vuoden 1928 kesäolympialaisissa Amsterdamissa.

De Paiva sijoittui vuoden 1920 kesäolympialaisissa Antwerpenissä kalvan joukkuekilpailussa neljänneksi ja yksilökilpailussa kahdenneksitoista. Vuoden 1924 kesäolympialaisissa Pariisissa hän sijoittui jälleen kalvassa joukkueen kanssa neljänneksi.

## Lähteet
Bernard Schmetz

**Bernard Jules Robert Schmetz** (21. huhtikuuta 1904 Orléans – 11. kesäkuuta 1966 Pariisi) oli ranskalainen miekkailija. Hän oli vuoden 1932 kesäolympialaisissa Los Angelesissa mukana voittamassa kultaa kalvan joukkuekilpailussa. Lisäksi hän sijoittui samoissa kisoissa kalvan yksilökilpailussa viidenneksi.

Vuoden 1928 kesäolympialaisissa Amsterdamissa Schmetz sai kalvan joukkuekilpailussa hopeaa ja vuoden 1936 kesäolympialaisissa Berliinissä pronssia.

## Lähteet
Adam Papée

**Adam Stanisław Papée** (21. heinäkuuta 1895 Lviv – 6. maaliskuuta 1990 Bydgoszcz) oli puolalainen miekkailija. Hän kilpaili neljissä kesäolympialaisissa vuosina 1924–1936 ja sai kaksi mitalia. Ne olivat pronssimitalit, jotka tulivat säilän joukkuekilpailuista vuoden 1928 kesäolympialaisissa Amsterdamissa ja vuoden 1932 kesäolympialaisissa Los Angelesissa.

## Lähteet
Peter Sturholdt

**Peter Johnson Sturholdt** (7. joulukuuta 1885 Minnesota – 27. kesäkuuta 1919 Saint Louis, Missouri) oli yhdysvaltalainen nyrkkeilijä. Hän kilpaili vuoden 1904 kesäolympialaisissa Saint Louisissa ja sai siellä pronssia kevytsarjassa.

## Lähteet
Vilhelm Wolfhagen

**Vilhelm Wolfhagen** (11. marraskuuta 1889 Kööpenhamina – 5. heinäkuuta 1958 Frederikshavn) oli tanskalainen jalkapalloilija. Hän kuului hopeaa saaneeseen joukkueeseen sekä vuoden 1908 kesäolympialaisissa Lontoossa että vuoden 1912 kesäolympialaisissa Tukholmassa.

## Lähteet
Louis Bastien

**Louis Bastien** (26. lokakuuta 1881 Pariisi – 13. elokuuta 1963) oli ranskalainen pyöräilijä. Hän voitti kultaa 25 kilometrin ajossa vuoden 1900 kesäolympialaisissa Pariisissa. On mahdollista, että hän kilpaili kisoissa myös miekkailijana.

Bastien voitti vuoden 1900 Pariisin ratapyöräilyn MM-kisoissa kultaa amatöörien edeltäjäajossa ajalla 2.05.36.

## Lähteet
Herbert Haresnape

**Herbert Nickall Haresnape** (2. heinäkuuta 1880 Liverpool – 1962 Chester) oli brittiläinen uimari. Hän sai vuoden 1908 kesäolympialaisissa Lontoossa pronssia sadan metrin selkäuinnissa ajalla 1.27,0. Hän kilpaili myös vuoden 1912 kesäolympialaisissa Tukholmassa.

## Lähteet
Thomas Battersby

**Thomas Sydney Battersby** (18. marraskuuta 1887 Platt Bridge – 3. syyskuuta 1974 Sydney, Australia) oli brittiläinen uimari, joka sai vuoden 1908 kesäolympialaisissa Lontoossa hopeaa 1&nbsp;500 metrin vapaauinnissa ajalla 22.51,2. Lisäksi hän sai vuoden 1912 kesäolympialaisissa Tukholmassa pronssia 4 × 200 metrin vapaauintiviestissä.

Battersby teki vuonna 1908 maailmanennätyksen 440 jaardin vapaauinnissa ajalla 5.26,4. Frank Beaurepaire rikkoi ennätyksen kaksi vuotta myöhemmin. Vuonna 1909 Battersby rikkoi Otto Scheffin mailin vapaauinnin maailmanennätyksen. Hänen aikansa 24.01,4 oli minuutin ja 23 sekuntia parempi kuin Scheffin vanha aika. George Hodson rikkoi ennätyksen lopulta vuonna 1912. Battersby paransi myös vuonna 1911 Henry Taylorin 400 metrin vapaauinnin maailmanennätystä 10,4 sekunnilla aikaan 5.26,4. Ennätys rikottiin heti seuraavana vuonna, kun John Hatfield ui 5.21,6.

## Lähteet
Aleksy Antkiewicz

**Aleksy Antkiewicz** (12. marraskuuta 1923 Katlewo – 3. huhtikuuta 2005 Gdańsk) oli puolalainen nyrkkeilijä. Hän sai vuoden 1948 kesäolympialaisissa pronssia höyhensarjassa ja vuoden 1952 kesäolympialaisissa hopeaa kevyessä sarjassa. Vuoden 1953 EM-kilpailuissa Varsovassa hän saavutti pronssia kevyessä sarjassa (alle 60 kg).

## Lähteet
Gérard Mestrallet

**Gérard Mestrallet** (s. 1. huhtikuuta 1949 Pariisi) on GDF Suezin toimitusjohtaja ja hallituksen puheenjohtaja.

Gérard Mestrallet syntyi 1. huhtikuuta 1949. Hän on valmistunut Pariisin École polytechniquesta sekä École nationale de l'aviation civilesta ja École nationale d'administrationista. Vuonna 1984 hän aloitti Suez-yhtiön palveluksessa projektipäällikkönä ja oli Suezin toimitusjohtaja ja hallituksen puheenjohtaja vuodesta 2001 vuoteen 2008, jolloin Suez ja Gas de France yhdistyivät GDF Sueziksi. Mestrallet jatkoi molemmissa asemissa myös uuden yhtiön johdossa. 

Mestrallet toimii myös Pariisin finanssimarkkinoita promotoivan *Paris Europlacen* puheenjohtajana 

## Ura Suezilla
*1995–1997: Compagnie de Suez, toimitusjohtaja ja hallituksen puheenjohtaja.
*1997–2001: Suez Lyonnaise des Eaux, johtokunnan puheenjohtaja.
*2001–2008: SUEZ, toimitusjohtaja ja hallituksen puheenjohtaja.
*2008–2011: GDF Suez, toimitusjohtaja ja hallituksen puheenjohtaja.

## Muita hallitusjäsenyyksiä
*Paris Europlace, puheenjohtaja
*Aguas de Barcelona, varapuheenjohtaja
*Electrabe, varapuheenjohtaja
*AXA
*Saint-Gobain
*International Power
*Institut Français des Administrateurs

## Lähteet
Euroopan unionin rautatievirasto

**Euroopan unionin rautatievirasto** (**ERA**) on Euroopan unionin erillisvirasto, jonka tehtävänä on edistää Euroopan rautatiejärjestelmien yhtenäistämistä. Tavoitteina ovat myös junaturvallisuuden parantaminen sekä kehittäminen siten, että liikennöinti maasta toiseen pysähtymättä on mahdollista.

Vuonna 2019 viraston tehtävät ja toimivalta lisääntyvät Unionin neljännen rautatiepaketin tullessa voimaan.

Virasto työllistää hieman yli 100 henkilöä, ja sen päätoimipaikat sijaitsevat Lillessä ja Valenciennesissa Pohjois-Ranskassa. Virasto on perustettu vuonna 2006.

## Lähteet

## Aiheesta muualla
* ERA:n sivusto
Pornchai Thongburan

**Pornchai Thongburan** (; s. 1. heinäkuuta 1974) on thaimaalainen entinen nyrkkeilijä. Hän sai vuoden 2000 kesäolympialaisissa Sydneyssä pronssia kevyessä keskisarjassa.

Thongburan sai vuonna 1994 pronssimitalin Aasian kisoissa.

## Lähteet
MLR71 Racing Team

**MLR71 Racing Team** on italialainen pikkuformulatalli, joka kilpailee vuonna 2012 Auto GP-sarjassa. Tallin johtajana toimii Michele La Rosa, joka ajaa myös tallin kuljettajana. Tallin toisena kuljettajana ajaa Sergio Campana. Talli saavutti debyyttivuonnaan yhden voiton.

## Aiheesta muualla
*http://www.mlr71.com/
Nemeton

**Nemeton** (yks.), **Nemeta** (mon.), oli kelttiläisen uskonnon pyhä paikka. ’’Nemeta’’ sijaitsivat luonnollisilla paikoilla, joissa puita käytettiin uskonnollisissa tarkoituksissa, uhripuina. Näin Nemeta voidaan kääntää pyhäksi lehdoksi tai uhrilehdoksi.  Nimi viittaa myös rakennettuihin rituaalipaikkoihin, kuten pyhäkköihin ja temppeleihin, jotka alkoivat yleistyä roomalaisajoilla.

Todisteet muinaisista nemeton-uhrilehdoista ovat pääasiassa kuvauksia sekä heimojen ja paikkojen nimiä, joita esiintyy ympäri muinaista kelttiläistä maailmaa Iberian niemimaalta Anatoliaan ja Alppien ympäristöstä Gallian kautta Brittein saarille Skotlantia ja Irlantia myöten.

## Aikalaiskuvauksia

Plinius ja Lucanus kirjoittivat, että druidit eivät kokoontuneet temppeleissä tai muissa rakennuksissa vaan puiden muodostamissa lehdoissa. 

Lucanus kuvaa teoksessaan Pharsalia lehtoa, joka sijaitsi sekä Marseillen (Massalia) että Nîmesin lähellä:

## Esimerkkejä
* *Arnemeton* (Arnemetian lehto); Buxton, Derbyshire, Englanti
* *Drunemeton* (Tammilehto); Galatia, Turkki
* *Medionemeton* (Mebdin lehto); Antoninuksen valli, Skotlanti. Etymologia saattaa olla Medb-Medh-Medio, kuten etymologia Mebdlan-Medhlan-Mediolanum-Milan kantanimenä Connachtin jumalatarkuningatar Mebd.
* *Namet*; Pariisi, Ranska (Venemiesten pilarin löytöpaikka)
* *Nemausus* (Esuksen lehto); Nîmes, Ranska
* *Nemetobriga* (Brigantian lehto); Ourense, Espanja
* *Nemetodurum* (Lehdon portti); Nanterre, Ranska
* *Nemetostatio* (Lehdon paikka); Ravenna, Italia
* *Novionemetum* (Uusi lehto); Nonant, Ranska
* *Rigonemeti* (Kuninkaan, siis mahdollisesti taistelukuninkaan eli Caturixin lehto); Nettleham, Lincolnshire, Englanti.
* *Vernemeton* (Veteriksen lehto); Willoughby-on-the-Wolds, Nottinghamshire, Englanti
* Lisäksi Nemeton-kantasanan johdannaisia sisältäviä paikannimiä löytyy laajalti, kuten Walesissa *[[Nyfed]]*, Ranskassa *[[Névet]]* (Gourney-sûr-Aronde, Ranska) ja Irlannissa *[[Nemed]]*.

## Lähteet

*Dowden, K. (2000) European Paganism: The Realities of Cult from Antiquity to the Middle Ages. Routledge.
*Green, M. (1996) The Celtic World (osa 70). London: Routledge.
*Jones, M. (1998-2012) http://www.maryjones.us/jce/nemeton.html
*Kendrick, T. E. (1994) The Druids. London: Merchant Book Company Ltd
*Koch, J. T. (2006) Celtic Culture: A Historical Encyclopedia. Santa Barbara: ABC-CLIO.
*Lucanus, M. A. (n. 60 eaa.) Pharsalia III: 412

### Viitteet
Haykel Achouri

**Haykel Achouri** (s. 29. elokuuta 1984) on tunisialainen kreikkalais-roomalaisen tyylin painija, joka on nelinkertainen Afrikan-mestari ja voitti myös kultaa Arabian mestaruuskisoissa 2010. Hän voitti loppuottelussa algerialaisen Messaoud Zeghdanen. Achouri oli kilpailemassa myös 2008 kesäolympialaisissa, jossa hän sijoittui sijalle 20. Achouri on kilpaillut myös kahdesti painin maailmanmestaruuskisoissa, joista paras sijoitus on kuudestoista vuodelta 2011.

## Lähteet
Hassine Ayari

**Hassine Ayari** (s. 4. heinäkuuta 1985) on tunisialainen kreikkalais-roomalaisen tyylin painija, joka on kolminkertainen Afrikan-mestari ja saavutti myös hopeaa Arabian mestaruuskisoissa, sekä Arabian kisoissa 2010 ja 2011. Ayari saavutti myös kerran 120 kilon vapaapainin sarjassa afrikan-mestaruuspronssia.

## Lähteet
Raketti (lehti)

**Raketti** oli vuosina 1962-1989 ilmestynyt Suomen Demokratian Pioneerien Liiton julkaisema vasemmistolainen lasten- ja nuortenlehti.  Lehti perustettiin vuonna 1946 Kiuru-nimisenä, jolla se ilmestyi vuoteen 1961 saakka.  Raketin päätoimittajana on ollut muun muassa Asunnottomien yö -kansalaisliikkeen perustajiin kuuluva sosiaalineuvos Antti Honkonen.

Lehti sisälsi useita muuten vähän tunnettuja sarjakuvia, jotka olivat peräisin ranskalaisesta vasemmistolehdestä Pif Gadget. Niihin lukeutuivat muun muassa Pif ja Herkules sekä Urho Tulitukka eli Rahan.

## Lähteet
Luettelo valtioista valuuttavarannon koon mukaan

Tämä on luettelo valtioista niiden **[[Valuuttavaranto|valuuttavarannon]] suuruuden mukaan**. Alla olevassa luettelossa se sisältää myös kultavarannot erityiset nosto-oikeudet.

## Katso myös

* Luettelo maailman kultavarannoista

## Lähteet
Paljakkajuuriperhonen

**Paljakkajuuriperhonen** (*Hepialus fuscoargenteus*) on tunturiseutujen harvinainen, alkeelliseen juuriperhosten heimoon kuuluva perhoslaji. Lajin siivissä on yksilöllinen hopeanvalkoinen kuviointi. Sitä tavataan arktisilta alueilta Norjasta Venäjän Sahalinille saakka. Lajin elinympäristöt vaihtelevat, mutta ne ovat vaivaiskoivuvaltaisia.

## Koko ja ulkonäkö
Etusiipien pohjaväri on ruskea, naaraalla vaaleampi. Siivissä on yksilöittäin vaihteleva hopeanvalkoinen kuviointi, joka muodostaa epäsäännöllisiä juovia tai erillisiä laikkuja. Takasiivet ovat vaalean ruskeanharmaat. Siipiväli on koiraalla 37&ndash;42&nbsp;mm ja naaraalla 39&ndash;50&nbsp;mm.

## Levinneisyys ja lentoaika
Paljakkajuuriperhosella on arktinen levinneisyys ja sitä tavataan Norjan ja Ruotsin pohjoisimmista osista Venäjän pohjoisosien kautta Sahalinille. Suomessa sitä on tavattu ainoastaan Enontekiön pohjoisosissa, Kilpisjärven takatuntureilla, mutta levinneisyys saattaa olla laajempikin. Lajia on parveiluhavaintojen lisäksi tavattu lähinnä yksitellen. Perhoset lentävät lyhyen aikaa heinäkuun lopulta elokuun puoliväliin.

## Elinympäristö ja elintavat
Paljakkajuuriperhosen elinympäristöt vaihtelevat kuivista kosteisiin, mutta niillä kasvaa aina runsaasti vaivaiskoivua. Ruotsissa runsaimmat esiintyvät ovat luoteenpuoleisilla rinteillä, joita ilta-aurinko lämmittää. Perhosten lento alkaa iltapäivällä ja vilkastuu iltaa kohti. Vilkkaimmillaan se on auringonlaskun aikoihin noin puolen tunnin ajan. Lentoaktiivisuus kuitenkin vaihtelee eri iltoina. Koiraat lentävät vajaan metrin korkeudessa mutkittelevaa lentoa vastatuuleen. Naaras oleskelee kasvillisuudessa ja levittää feromonia ilmaan siipiään värisyttäen. Parittelu kestää ainakin viisi tuntia, ja naaras tuottaa noin 300 munaa. Naaras pudottelee munia maahan yleensä varvikossa istuen, joskus lennosta. Toukat elävät käytävissä 10&ndash;20&nbsp;cm:n syvyydessä maan alla, ja toukkakehitys kestää kahdesta kolmeen vuotta. Ennen koteloitumista toukka tekee käytävän maan pinnalle ja koteloituu sen perälle. Kuoriutuva kotelo ryömii käytävää pitkin osittain maan pinnan yläpuolelle.

Suomen lajiston uhanalaisarvioinnissa 2010 laji on luokiteltu silmälläpidettäväksi (NT).

## Ravintokasvi
Toukka on syönyt kasvatuksessa vaivaiskoivun (*Betula nana*) juuria, mutta lienee luonnossa useiden kasvilajien juuria syövä polyfagi.

## Lähteet

## Aiheesta muualla
* Moths and Butterflies of Europe and North Africa 
* Bestimmungshilfe des Lepiforums
Rudolf Friml

**Rudolf Friml** (7. joulukuuta 1879 Praha – 12. marraskuuta 1972 Hollywood) oli tšekkiläissyntyinen säveltäjä, joka otettiin Songwriters Hall of Fameen vuonna 1971. Hän oli ASCAP:n alkuperäisjäsen.

Friml opiskeli Prahan konservatoriossa ja kierteli parikymppisenä kansainvälisesti pianistina Jan Kubelíkin seurassa. Hänen opettajiinsa kuului Antonín Dvořák. Viimeisen Yhdysvaltain-kiertueensa jälkeen (1906) Friml muutti pian New Yorkiin. Hän korvasi vuonna 1912 Victor Herbertin Broadway-musikaali *[[The Firefly]]n* säveltäjänä. Hänen muita töitään ovat *[[Rose-Marie]]* ja *[[The Vagabond King]]*. Vuonna 1934 Friml siirtyi Hollywoodiin, jossa hän työskenteli musikaalielokuvissa.

Friml teki sävellyksensä useimmiten yksin, mutta hän teki myös yhteistyötä monien merkittävien sanoittajien, kuten Otto Harbachin, P. G. Wodehousen, Rida Johnson Youngin, Oscar Hammerstein II:n, Brian Hookerin, Cliff Greyn ja Harold Atteridgen kanssa.

## Kappaleita

* "Giannina Mia"
* "Love Is Like a Firefly"
* "When a Maid Comes Knocking at Your Door"
* "Sympathy"
* "Something Seems a Tingle-ing-eling"
* "Love's Own Kiss"
* "Katinka"
* "Not Now but Later"
* "'Tis the End, So Farewell"
* "Allah's Holiday"
* "Rackety Coo"
* "L'amour, Toujours, l'Amour"
* "On the Blue Lagoon"
* "In Love With Love"
* "Somewhere in My Heart"
* "You're in Love"
* "Cutie"
* "The Door of Her Dreams"
* "Rose-Marie"
* "The Mounties"
* "Indian Love Call"
* "Pretty Things"
* "Totem Tom-Tom"
* "Song of the Vagabonds"
* "Some Day"
* "Tomorrow"
* "Only a Rose"
* "Huguette Waltz"
* "Love Me Tonight"
* "Nocturne"
* "Wild Rose"
* "One Golden Hour"
* "Give Me One Hour"
* "March of the Musketeers"
* "Ma Belle"
* "Your Eyes"
* "Donkey Serenade"
* "I Have the Love"

## Lähteet

## Aiheesta muualla
* AllMusic: Rudolf Friml 
*
Zied Ayt Okrame

**Zied Ayt Okrame** (s. 18. joulukuuta 1988) on tunisialainen kreikkalais-roomalaisen tyylin painija, joka on kaksinkertainen Afrikan-mestari. Ayt Okrame saavutti ensimmäisen mitalinsa vuoden 2007 All African kisoissa.

## Lähteet
Lou Handman

**Lou Handman** (10. syyskuuta 1894 New York – 9. joulukuuta 1956 Flushing) oli yhdysvaltalainen lauluntekijä. Hän työskenteli varhaisella urallaan vaudevillessa pääasiassa Australiassa ja New Yorkissa. Hän palveli ensimmäisessä maailmansodassa ja jatkoi sen jälkeen työtään pianistina ja vaudevillelaulajien säestäjänä.

Handman teki yhteistyötä useiden suurten Tin Pan Alley -sanoittajien kanssa. Hänen hitteihinsä lukeutuu "Are You Lonesome Tonight?", jonka hän teki yhteistyössä Roy Turkin kanssa. Hän teki Turkin kanssa myös muita lauluja. Muita sanoittajia, joiden kanssa Handman teki yhteistyötä, olivat Archie Gottler ja Harry Harris.

Handman otettiin Songwriters Hall of Fameen vuonna 1975.

## Lähteet
Jerry Winholtz

**Jerry Elmer Winholtz** (5. elokuuta 1874 Iowa – 16. kesäkuuta 1962) oli yhdysvaltalainen vapaapainija. Hän kilpaili vuoden 1904 kesäolympialaisissa Saint Louisissa ja sai siellä –71,7 kg-luokassa pronssia.

## Lähteet
AXA

**AXA** tai **AXA Group** on ranskalainen, maailman suurimpien joukkoon lukeutuva vakuutusyhtiö. Nimellä AXA yhtiö on toiminut vuodesta 1985, kun silloinen Mutuelles Unie osti Drouot'n ja syntynyt yhtiö etsi uuden nimen. 

Talousjulkaisu *Forbesin* maailman suurimpien julkisesti noteerattujen yritysten Forbes Global 2000 -listalla AXA Group oli vuonna 2016 sijalla 26; vakuutusyhtiö katsottiin samalla *Forbesin* usean muuttujan luokittelulla Ranskan toiseksi suurimmaksi pörssiyhtiöksi. Yrityksen markkina-arvon *Forbes* raportoi olevan 61,9 miljardia Yhdysvaltain dollaria (toukokuussa 2016) ja liikevaihdon 129,81 miljardia dollaria (2015). Vakuutuskonsernin palveluksessa oli yhteensä 98&nbsp;279 henkilöä.

## Lähteet

## Aiheesta muualla

* Yrityksen kotisivut
Henri de Castries

**Henri de Castries** (s. 15. elokuuta 1954) on vakuutusyhtiö AXA:n toimitusjohtaja vuodesta 2000 sekä hallituksen puheenjohtaja kaudella 2010–2014.

De Castries aloitti uransa Ranskan valtion palveluksessa, työskennellen muun muassa valtionvarainministeriössä. Vuonna 1989 hän siirtyi AXA:aan, jossa hän kohosi lopulta 2000 hallituksen puheenjohtajaksi ja vuonna 2010 tapahtuneen uudelleenjärjestelyn myötä myös yhtiön toimitusjohtajaksi. De Castries on valmistunut Pariisin École des hautes études commercialesista ja hän on opiskellut myös École nationale d'administrationissa. Hänellä on BA-tasoinen oppiarvo lakitieteessä.

De Castries on ollut Bilderberg-ryhmän puheenjohtajana 2010-luvulla.

## Lähteet
Carrus City U

**Carrus City U** on Carruksen vuosina 1995–2000 valmistama täysmatala kaupunkiliikennebussi. Mallista on myös nivelversio, jota käyttää Suomessa nurmijärveläinen Etelän-Bussit. Etelän-Bussien Carrus City U-nivelet on ostettu käytettynä Tampereelta. HKL-Bussiliikenne sai kaksi Carrus City U-niveltä vuonna 1996, mutta ne olivat erittäin epäluotettavia. Molemmat myytiin Puolaan vuonna 2001.   Kaksiakselinen versio on rakennettu B10L- ja nivelversio B10LA-alustalle ja niissä on takamoottori.

## Lähteet

* Bussipysäkki - Carrus City U
Vanuatun vaakuna

**Vanuatun vaakuna** on Vanuatun tunnus lipun, kansallislaulun ja moton ohella.

Vaakunassa on vuoren edessä seisova melanesialainen sotilas perinteisessä asussaan. Sotilaan harteilla on myös lipussa esiintyvä kansallistunnus, jossa on villisian torahammas ja kaksi ristikkäistä *namele*-saniaisen lehteä. Torahammas symboloi maan rikkauksia ja lehdet alkuperäisväestön perinteistä elämäntapaa. Alhaalla on valtion motto *Long God Yumi Stanap*, suomeksi *Me olemme Jumalan puolella*.

## Lähteet
Kuusamaviuhkanen

**Kuusamaviuhkanen** (*Pterotopteryx dodecadactyla*) on pieni, viuhkaperhosiin kuuluva perhoslaji. Suomen lajiston kansallisessa uhanalaisarvioinnissa se on luokiteltu vaarantuneeksi (VU).

## Koko ja ulkonäkö
Heimon muiden lajien tapaan siivet ovat jakautuneet sulkamaisiksi liuskoiksi, joita kuusamaviuhkasella on kaksitoista. Etusiivet ovat kellanruskeat, ja niissä on kaksi harmaata poikkijuovaa, joilla on ohuet valkoiset reunat. Etummaisen siipiliuskan etureunassa, harmaiden vöiden välissä, on pieni musta täplä ja kolmannessa liuskassa harmaat vyöt yhtyvät. Etusiipien poikkivyökuvio jatkuu selvästi erottuvana myös takasiivissä. Siipiväli on 11&ndash;14&nbsp;mm.

## Levinneisyys ja lentoaika
Kuusamaviuhkasta tavataan paitsi suurimmassa osassa Etelä- ja Keski-Eurooppaa, myös trooppisessa Afrikassa. Suomessa laji on eteläinen ja harvinainen. Sen levinneisyys rajoittuu Varsinais-Suomen ja läntisen Uudenmaan rannikolle, saaristoon sekä Ahvenanmaalle. Perhoset lentävät yhtenä sukupolvena elokuussa.

## Elinympäristö ja elintavat
Kuusamaviuhkanen on erilaisten tammimetsien ja metsänreunojen laji, jonka elintavat tunnetaan huonosti. Toukka elää ravintokasvin oksien sisällä. Oksassa on nähtävissä toukan sisäänmenoaukko ja paksuuntuma toukan kohdalla. Koteloituminen tapahtuu kotelokopan sisälle maahan.

## Ravintokasvi
Toukka elää lehtokuusamalla (*Lonicera xylosteum*) sekä tuoksuköynnöskuusamalla (*Lonicera caprifolium*).

## Lähteet

## Aiheesta muualla
* Bestimmungshilfe des Lepiforums 
* Norske rødliste: leddvedfingermøll
Béla Békessy

**Béla Békessy** (16. marraskuuta 1875 – 6. heinäkuuta 1916) oli unkarilainen miekkailija. Hän sai vuoden 1912 kesäolympialaisissa Tukholmassa hopeaa säilän yksilökilpailussa. Hän kilpaili myös kalvan ja floretin yksilökilpailuissa sijoittuen jälkimmäisessä seitsemänneksi.

## Lähteet
Ylijännitesuoja

**Ylijännitesuojat** ovat elektroniikan komponentteja, jotka suojaavat elektronisia laitteita ja piirejä suurilta ja tuhoavilta jännitteiltä. Ylijännitesuojia kutsutaan myös lyhenteellä **TVS**, joka tulee englannin sanoista "*Transient Voltage Suppressor*".

Tyypillisiä ylijännitesuojakomponentteja ovat:
*transienttisuojadiodi
*zenerdiodi
*metallioksidivaristori
*kaasupurkausputki

Ylijännitesuoja voi olla myös laajempi kytkentä tai laite, joka suojaa korkeilta jännitteiltä; tai pelkästään kipinäväli.
Hjördis Nordin

**Hjördis Margareta Nordin** (myöh. **Hallqvist**, s. 2. elokuuta 1932 Lund) on ruotsalainen kilpauransa päättänyt telinevoimistelija, olympiavoittaja ja maailmanmestari.

Nordin kilpaili Helsingin kesäolympialaisissa 1952 ja oli mukana voittamassa naisten yhteisvoimistelussa kultaa.

## Lähteet
* Profiili Ruotsin olympiakomitea 

### Viitteet
Tempo (shakki)

**Tempo** on shakissa yhteen siirtoon käytetty vuoro. Tempoista puhutaan *tempovoittojen* tai *tempohäviöiden* yhteydessä. Pelaaja häviää tempon, jos hän esimerkiksi joutuu kuluttamaan yhden sijasta kaksi siirtoa saavuttaakseen tavoitteensa, tai jos hän joutuu tekemään muuten hyödyttömän siirron puolustautuakseen uhkausta vastaan, jolla vastustaja saa samalla oman nappulansa parempaan ruutuun.

Avauksessa liian aikainen kuningattaren esiin tuominen tai pelkkä sotilaiden siirtely johtaa helposti vastapuolen tempovoittoihin, minkä seurauksena hän saa *kehitysetua* eli nappulansa vastustajaansa nopeammin peliin. Joskus toinen pelaaja pelaa avauksessa sotilaanuhrauksen eli gambiitin voittaakseen tempoja.

## Katso myös
* Siirtopakko
* Oppositio
Ahmed Okhil

**Ahmed Okhil** on tunisialainen taekwondoini, joka saavutti pronssia vuoden 1996 Afrikan-mestaruuskilpailuissa alle 64-kiloisten sarjassa.

## Lähteet
Melitta Brunner

**Melitta Kreckow Brunner** (28. tammikuuta 1907 Wien &ndash; 26. toukokuuta 2003 Philadelphia, Yhdysvallat) oli itävaltalainen taitoluistelija ja olympiamitalisti. Hänen seuransa oli wieniläinen WEV.

Brunner kilpaili Sankt Moritzin olympialaisissa 1928 yksinluistelussa, jossa hän oli seitsemäs, ja pariluistelussa, jossa hän voitti pronssia Ludwig Wreden kanssa. Hän voitti 1928 Wreden kanssa pariluistelupronssia myös Lontoossa pidetyissä MM-kilpailuissa. Brunner oli seuraavan vuoden MM-kisoissa yksinluistelussa kolmas ja sai pariluistelusta hopeaa toistaen hopeamitalin myös vuoden 1930 kilpailuissa.

Brunner opetti uransa jälkeen luistelua Sveitsissä ja Isossa-Britanniassa. Lopulta hän muutti toisen maailmansodan jälkeen Yhdysvaltoihin, jossa jatkoi luistelemista ja sen opettamista kuolemaansa saakka.

## Lähteet
Gyula Márfi

**Gyula Márfi** (s. 17. joulukuuta 1943 Pördefölde) on unkarilainen roomalaiskatolinen arkkipiispa. Hänet vihittiin papiksi 18. kesäkuuta 1967 ja nimitettiin Egerin arkkihiippakunnan vihkipiispaksi sekä Amantian titulaaripiispaksi 11. marraskuuta 1995. Piispaksi vihkiminen seurasi 2. joulukuuta; pääkonsekraattorina toimi László Paskai, jota avustivat István Seregély ja István Konkoly.

Márfi sai 14. elokuuta 1997 nimityksen Veszprémin arkkipiispaksi.

## Lähteet
Heinz Schmalix

**Heinrich ”Heinz” Schmalix** (24. heinäkuuta 1910 – 1975) oli saksalainen maahockeypelaaja ja olympiamitalisti.

Schmalix pelasi Saksan miesten maajoukkueessa vuosina 1935–1941 yhteensä 28 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolmessa ottelussa. Hänen pelaajauransa aikana ei pelattu maailman- eikä euroopanmestaruuskilpailuja.

## Lähteet
* Heinz Schmalix Bio, Stats, and Results Olympics at Sports-Reference.com 

### Viitteet
Hannah Simone

**Hannah Simone** (s. 3. elokuuta 1980 Lontoo) on Britanniassa syntynyt kanadalainen televisionäyttelijä ja entinen malli. Hän on näytellyt vuodesta 2011 lähtien televisiosarjassa *[[Kolme miestä ja tyttö]]* Cece Parekhia.

## Lähteet

## Aiheesta muualla

*
De Havilland D.H.110 Sea Vixen

**De Havilland D.H.110 Sea Vixen** ('merikettu') oli Britanniassa valmistettu, kaksipaikkainen kahdella suihkumoottorilla varustettu jokasään tukialushävittäjä. Se oli käytössä vuosien 1959–1972 välillä.

Sea Vixenille Farnborough'n ilmailunäyttelyssä vuonna 1952 tapahtunut onnettomuus viivytti koneen kehitystyötä. Ensilento oli 26. syyskuuta 1951.

Konetyyppi hävisi kilpailun Gloster Javelinille Yhdistyneen kuningaskunnan ilmavoimien käyttöä varten, mutta Yhdistyneen kuningaskunnan merivoimat (käytännössä Ison-Britannian laivaston ilmavoimat) omasi kokemusta de Havillandin aiempien konetyyppien sotilaallisesta käytöstä, kuten Sea Venom -tyypistä. Niinpä se valittiin tukialusten taistelukonetyypiksi.

De Havilland Sea Vixen kehiteltiin aikakautena, jolloin sotilasilmailu oli kokonaisuudessaan hyvin ripeästi kehittyvä ala. Erilaisia ilmailuun liittyviä ennätyksiä rikottiin joskus hyvinkin kiivaaseen tahtiin. Myös eri lentokonevalmistajien välinen kilpailu oli kovaa. Tämä kehitys vaikutti myös siipien konstruointiin. DH.110 Sea Vixen sai nuolimuotoiset siivet ja sen kaksipuominen runkorakenne pysyi edeltäjilleen (muiden muassa de Havilland Vampire) uskollisena. Siivet olivat taitettavaa tyyppiä, ja niiden alle voitiin liittää lisäpolttoainesäiliöt. Sea Vixen sai myös niin kutsutun ”kyynelmäisen ohjaamokuomun” sekä terävän keulakartion, jonka sisällä tutkalaitteet olivat. Päätyypit olivat FAW.Mk1 sekä FAW.Mk2.

Sea Vixenin aseistus käsitti 28&nbsp;× 2" (51&nbsp;mm) ohjaamattomia raketteja. Ilmataisteluohjukset olivat tyyppejä *Red Top* sekä *Firestreak*. Muu siipiripustuksiin asennettava aseistus saattoi käsittää 2&nbsp;× 227&nbsp;kg (500&nbsp;lb) pommeja. Ripustuspisteitä Sea Vixenissä oli kuusi kappaletta.

## Tekniset tiedot

## Lähteet
*
*

### Viitteet

## Aiheesta muualla
*http://www.thunder-and-lightnings.co.uk/seavixen/index.php 
*http://www.netti.fi/~halle/planes/eng/vixen.htm
Radiovastaanotin

**Radiovastaanotin** on laite, jolla otetaan vastaan radiolähetyksiä. Radiovastaanotin ottaa vastaan radiolähettimen radioaaltoja ja muuttaa ne havaittavaan muotoon. Laite, jossa on sekä radiolähetin että radiovastaanotin, on lähetin-vastaanotin.

Radiovastaanottimen ensimmäinen osa on antenni, joka siirtää vapaassa tilassa olevan radioaallon johtoon. Virityspiiri ja suodattimet erottavat halutun, oikean taajuisen signaalin muista signaaleista, jotka se vaimentaa. Signaalia yleensä vahvistetaan ensin esivahvistimella ja sen jälkeen muilla vahvistimilla. Nykyaikaisten transistoriradioiden vahvistimet perustuvat transistoreihin. 

Sekoitusasteessa signaalin taajuus muutetaan suuremmaksi (lähetys) tai pienemmäksi (vastaanotto). Laitteessa oleva oskillaattori kehittää kantoaallon, joka on sinimuotoisesti vaihteleva signaali. Oskillaattorin avulla tasavirtalähteen energiasta saadaan sekoitusasteen tarvitsema suurtaajuinen signaali. 

Lähettimessä kantoaaltoon liitetään lähetettävä signaali moduloimalla kantoaaltoa niin, että vastaanotin voi tämän muutoksen havaita vastaanotetussa lähetteessä. Käytössä on analogisia ja digitaalisia modulaatiotapoja. Tietoa sisältävä moduloiva - yleensä matalataajuinen - signaali, esimerkiksi puhe tai musiikki, on nimeltään kantataajuussignaali. Vastaanottimessa kantataajuussignaali erotetaan taas kantoaallosta sekoitusasteessa ja vastaanottimen elektroniikka muuntaa vaihtelevan jännitteen merkitykselliseksi tiedoksi tai aistikokemukseksi.

## Erilaisia radiovastaanottimia

* Kidekone – yksinkertainen radiovastaanotiin
* Putkiradio – vastaanotin, joka käyttää toimintaansa elektroniputkea
* Transistoriradio – vastaanotin, joka käyttää toimintaansa transistoria
* Skanneriradio – laite, joka pystyy selaamaan radiotaajuuksia automaattisesti
* Matkaradio – liikuteltava radiovastaanotin
* Kenttäradio – sodankäynnin vaatimusten mukainen siirrettävä radiolaite kaksisuuntaiseen viestintään
* Maailmanradio – laite, jolla voidaan kuunnella lähetyksiä tavallista radiota laajemmalta taajuusalueelta
* Liikennevastaanotin – vielä maailmanradiotakin monipuolisempi laite 
* Kelloradio

Monessa nykyaikaisessa älypuhelimessa on myös radiovastaanottimen toiminnot.

### Matkaradio

Matkaradio on kannettava radiovastaanotin, jota voi käyttää paristoilla tai akuilla. Joitakin malleja voi käyttää myös verkkovirralla. Matkaradiot ovat yleensä melko pieniä joissa on yksi kaiutinelementti. Laitteet ovat yleensä aina transistoriradioita.

## Suomalaisia radiovastaanottimien valmistajia/merkkejä
* Asa Radio
* Helvar
* Salora

## Lähteet
* 
### Viitteet

## Aiheesta muualla
Romantic Warriors

**Romantic Warriors** on Modern Talkingin viides studioalbumi vuodelta 1987. Albumin kappaleet on säveltänyt ja sanoittanut Dieter Bohlen. Romantic Warriors pysyi Saksan TOP-10 listalla neljä viikkoa ja oli korkeimmillaan sijalla 3.

## Kappaleet
#
#
#
#
#
#
#
#
#
#
Piru Kange

**Piru Kange** on lammilainen suomenkielistä rockmusiikkia soittava yhtye, jonka musiikille ominaista on monitasoisten tekstien lisäksi erilaisten tyylilajien, kuten kansanmusiikin, progen tai punkin sekoittaminen rockiin. Yhtyeen teksteistä vastaavat pääsääntöisesti Kalle Sistola ja Ville Pekkanen, joista jälkimmäinen toimii myös yhtyeen pääsäveltäjänä. 

Piru Kange on solminut levytyssopimuksen Ratas Music Group -levy-yhtiön kanssa. Yhtyeen esikoisalbumi *Viimeisen ihmisen hautajaiset* julkaistiin 14. maaliskuuta 2012 tuplalevynä. Tätä ennen albumilta oli julkaistu kaksi singleä, "Niin vähän itsestäsi" sekä "Kun järki ei riitä".  Albumin tuotannosta vastasi Rauli Eskolin yhdessä yhtyeen itsensä kanssa.

Kalle Sistola soitti koskettimia vielä yhtyeen debyyttialbumilla *Viimeisen ihmisen hautajaiset*. Tämän jälkeen hän jätti yhtyeen, mutta jatkoi sen sanoittajana. 

## Kokoonpano
* Ville Pekkanen (laulu & kitara, sävellys, sanat)
* Heikki Lindberg (kitara & taustalaulu)
* Timo Ollikka (basso & taustalaulu)
* Riku Silpola (rummut & taustalaulu)

## Entiset jäsenet
* Kalle Sistola (koskettimet)

## Diskografia
### Albumit
* 
* 

### Singlet
**Kun järki ei riitä* (2012)
**Niin vähän itsestäsi* (2011)

### Videot
**Viimeisen ihmisen hautajaiset* (2013)
**Hengitä!* (2019)

## Lähteet

## Aiheesta muualla
* Kotisivut 
*  Piru Kange Ratas Music Group:n sivuilla
Mathieu Giroux

**Mathieu Giroux** (s. 3. helmikuuta 1986 Montreal) on kanadalainen pikaluistelija. Hän voitti kultaa joukkuetakaa-ajossa vuoden 2010 talviolympialaisissa Vancouverissa. Samoissa kisoissa hän sijoittui 1&nbsp;500 metrissä neljänneksitoista.

## Lähteet